Nr. 24505 din 12.06.2024

**REFERAT DE APROBARE**

**la Proiectul de hotărâre privind constatarea încetării unor contracte de concesiune încheiate pe spații în care se desfășoară activitate medicală din imobilul situat în municipiul Cluj-Napoca, str. Padin nr. 20**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin adresa înregistrată la Consiliul Județean Cluj sub nr. 22176/27.05.2024, doamna Iurian Andra-Veronica a solicitat încetarea înainte de termen a Contractului de concesiune nr. 11449/105/2010 încheiat cu Consiliul Județean Cluj care are ca obiect exploatarea spațiului în care funcționează laboratorul de tehnică dentară situat în imobilul din municipiul Cluj-Napoca, str. Padin nr. 20, județul Cluj. Contractul de concesiune nr. 11449/105/2010 a fost încheiat în baza Hotărârii Consiliului Județean Cluj nr. 186/2009 privind aprobarea concesionării, conform Hotărârii Guvernului nr. 884/2004 a spațiului cu destinația de laborator dentar, situat în Cluj-Napoca, str. Padin nr. 20, compus dintr-o încăpere în suprafață de 15,40 m.p. și spații comune în suprafață de 14,75 m.p.  Conform clauzelor contractuale prevăzute la pct. 8.1. litera h), contractul încetează în cazul în care titularul concesiunii nu mai desfășoară activitate medicală.  De asemenea, prin adresa înregistrată la Consiliul Județean Cluj sub nr. 22176/27.05.2024, doamnul Iurian Florin a solicitat încetarea înainte de termen a Contractului de concesiune nr. 11449/106/2010 încheiat cu Consiliul Județean Cluj care are ca obiect exploatarea spațiului în care funcționează laboratorul de tehnică dentară situat în imobilul din municipiul Cluj-Napoca, str. Padin nr. 20, județul Cluj. Contractul de concesiune nr. 11449/106/2010 a fost încheiat în baza Hotărârii Consiliului Județean Cluj nr. 245/2009 .  Conform clauzelor contractuale prevăzute la pct. 8.1. litera g), concesionarul poate denunța unilateral contractul de concesiune notificând concedentul cu 60 de zile înainte de data denunțării.  Ținând cont de cele prezentate mai sus, considerăm necesară şi oportună inițierea Proiectului de hotărâre pentru constatarea încetării Contractului de concesiune nr. 11449/105/2010 și respectiv a Contractului de concesiune nr. 11449/106/2010. |
| * 1. **Cerinţe care reclamă oportunitatea actului administrativ:** |
| Prin Hotărârile Consiliului Județean Cluj nr. 186/2009 respectiv nr. 245/2009 a fost aprobată concesionarea unor spaţii cu destinaţia de cabinet de tehnică dentară, situate în Municipiul Cluj-Napoca, str. Padin nr. 20, sens în care a fost încheiate Contractele de concesiune nr. 11449/105/2010 și nr. 11449/106/2010.  Conform clauzelor contractuale prevăzute la pct. 8.1. litera g), concesionarul poate denunța unilateral contractul de concesiune pentru motive personale, notificând concedentul cu 60 de zile înainte de data denunțării.  Conform clauzelor contractuale prevăzute la pct. 8.1. litera h), contractul încetează în cazul în care titularul concesiunii nu mai desfășoară activitate medicală.  În contexul în care titularii dreptului de concesiune au solicitat încetarea contractelor, apreciem că se impune promovarea unui proiect de hotărâre prin care să se constate încetarea concesiunii aprobate prin Hotărârea Consiliului Județean Cluj nr. 186/2009 în favoarea doamnei Iurian Andra-Veronica, respectiv a concesiunii aprobate prin Hotărârea Consiliului Județean Cluj nr. 245/2009 în favoarea domnului Iurian Florin. |
| 1. **Schimbari preconizate:** |
| În spațiile concesionate funcționează un laborator de tehnică dentară. În acest laborator și-au desfășurat activitatea 3 tehnicieni dentari, în regim de tură/contratură, prin împărțirea timpului de lucru. După încetarea contractelor de concesiune, laboratorul va funcționa cu un singur tehnician dentar, domnul Iurian Cozmin-Vasile, care va achita întreaga redevență pe spațiul concesionat.  După adoptarea hotărârii în cauză, Compartimentul Managementul Unităților de Asistență Medicală va elabora un act adițional la contractul de concesiune al tehnicianului dentar care rămâne în spațiu, pentru actualizarea redevenței. |
| **Secțiunea a 2-a - Impactul socio-economic:** |
| Din punct de vedere social, prin plecarea celor doi tehnicieni dentari, va fi afectată într-o oarecare măsură activitatea medicilor stomatologi din imobil, prin faptul că durata de execuție a lucrărilor dentare va fi mai mare |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Nu este cazul deoarece valoarea redevenței încasate pentru spațiul concesionat este aceeași. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare:** |
| La data de la care viitoarea hotărâre va produce efecte se abrogă Hotărârea Consiliului Județean Cluj nr. 186 din 21 octombrie 2009 și art. 2 din Hotărârea Consiliului Județean Cluj nr. 245 din 16 decembrie 2009 |
| **Secțiunea a 6-a - Anexe la referatul de aprobare:** |
| Adresa înregistrată la Consiliul Județean Cluj sub nr. 22176/27.05.2024 prin care doamna Iurian Andra-Veronica și domnul Iurian Florin au solicitat încetarea Contractului de concesiune nr. 11449/105/2010 și respectiv a Contractului de concesiune nr. 11449/106/2010 încheiate cu Consiliul Județean Cluj |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind** **constatarea încetării unor contracte de concesiune încheiate pe spații în care se desfășoară activitate medicală din imobilul situat în municipiul Cluj-Napoca, str. Padin nr. 20**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ... din ...... privind **constatarea încetării unor contracte de concesiune încheiate pe spații în care se desfășoară activitate medicală din imobilul situat în municipiul Cluj-Napoca, str. Padin nr. 20** propus de propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 24505/12.06.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 24596/12.06.2024 şi de Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa înregistrată la Consiliul Județean Cluj sub nr. 22176/27.05.2024 prin care doamna Iurian Andra-Veronica și domnul Iurian Florin au solicitat încetarea Contractului de concesiune nr. 11449/105/2010 și respectiv a Contractului de concesiune nr. 11449/106/2010 încheiate cu Consiliul Județean Cluj;

Luând în considerare:

* art. 2, ale 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și lit. d), alin. (4) lit. b) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 5 alin. (3) lit. f) și alin. (4) din Hotărârea Guvernului nr. 884/2004 privind concesionarea unor spaţii cu destinaţia de cabinete medicale, cu modificările şi completările ulterioare;
* Ordinul ministrului sănătății nr. 946/2004 pentru aprobarea modelului-cadru al contractului de concesiune încheiat în temeiul [Hotărârii Guvernului nr. 884/2004](https://ilegis.ro/oficiale/index/act/52619#A0) privind concesionarea unor spaţii cu destinaţia de cabinete medicale;
* litera h) de la pct. 8.1. din Contractul de concesiune nr. 11449/105/2010;
* litera g) de la pct. 8.1. din Contractul de concesiune nr. 11449/106/2010;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** (1) Se constată încetarea Contractului de concesiune nr. 11449/105/2010, având ca obiect spațiul cu destinaţia de laborator de tehnică dentară situat în Municipiul Cluj-Napoca, str. Padin nr. 20, cu data de 30.06.2024.

(2) Predarea -preluarea spațiului ce face obiectul contractului de concesiune se va face până la data de 01.07.2024, în baza unui proces-verbal.

**Art. 2.** (1) Se constată încetarea Contractului de concesiune nr. 11449/106/2010, având ca obiect spațiulcu destinaţia de laborator de tehnică dentară situat în Municipiul Cluj-Napoca, str. Padin nr. 20, cu data de 30.06.2024.

(2) Predarea -preluarea spațiului ce face obiectul contractului de concesiune se va face până la data de 01.07.2024, în baza unui proces-verbal.

**Art. 3.** La data de 30.06.2024 se abrogă:

1. Hotărârea Consiliului Județean Cluj nr. 186/2009 privind aprobarea concesionării, conform Hotărârii Guvernului nr. 884/2004 a spațiului cu destinația de laborator dentar, situat în Cluj-Napoca, str. Padin nr. 20, compus dintr-o încăpere în suprafață de 15,40 m.p. și spații comune în suprafață de 14,75 m.p.;
2. art. 2 din Hotărârea Consiliului Județean Cluj nr. 245/2009 privind aprobarea concesionării, conform Hotarârii Guvernului nr. 884/2004, a spațiului cu destinația de laborator dentar, situat în Cluj-Napoca, str. Padin nr. 20, compus dintr-o încăpere în suprafață de 21,19 mp și spații comune în suprafață de 48,22 mp, domnului Iurian Cosmin-Vasile, precum și concesionarea aceluiași spațiu, în regim de tură-contratură, în favoarea domnului Iurian Florin.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. 5**. Prezenta hotărâre poate fi atacată la instanța de contencios administrativ în conformitate cu dispozițiile Legii contenciosului administrativ nr. 554/2004, cu modificările și completările ulterioare.

**Art. 6.** Prezenta hotărâre se comunică Direcției Juridice, doamnei Iurian Andra-Veronica, domnului Iurian Florin, domnului Iurian Cozmin-Vasile, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**ALIN TIȘE SIMONA GACI**

***Nr. …................. din iunie 2024***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 24596 din 12.06.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | constatarea încetării unor contracte de concesiune încheiate pe spații în care se desfășoară activitate medicală din imobilul situat în municipiul Cluj-Napoca, str. Padin nr. 20 |
| **Compartiment de resort:** | Direcția Juridică |
| **Secțiunea 1 - Documentare și analiză:** | |
| În situația acestui proiect de hotărâre sunt incidente următoarele prevederi, în a căror implementare și aplicare a fost elaborat acest proiect, după cum urmează:   * art. 173 alin. (1) lit. c) și lit. d), alin. (4) lit. b) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; * art. 5 alin. (3) lit. f) și alin. (4) din Hotărârea Guvernului nr. 884/2004 privind concesionarea unor spaţii cu destinaţia de cabinete medicale, cu modificările şi completările ulterioare; * Ordinul ministrului sănătății nr. 946/2004 pentru aprobarea modelului-cadru al contractului de concesiune încheiat în temeiul [Hotărârii Guvernului nr. 884/2004](https://ilegis.ro/oficiale/index/act/52619#A0) privind concesionarea unor spaţii cu destinaţia de cabinete medicale; * litera h) de la pct. 8.1. din Contractul de concesiune nr. 11449/105/2010; * litera g) de la pct. 8.1. din Contractul de concesiune nr. 11449/106/2010; | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Prin Hotărârea Consiliului Județean Cluj nr. 186/2009 s-a aprobat concesionarea a spaţiului cu destinaţia de laborator de tehnică dentară, situat în municipiul Cluj-Napoca, strada Padin nr. 20, în favoarea doamnei Iurian Andra-Veronica, în calitate de concesionar.  Urmare adoptării hotătârii, a fost încheiat Contractul de concesiune nr. 11449/105/2010 cu doamna Iurian Andra-Veronica.  Prin Hotărârea Consiliului Județean Cluj nr. 245/2009 s-a aprobat concesionarea a spaţiului cu destinaţia de laborator de tehnică dentară, situat în municipiul Cluj-Napoca, strada Padin nr. 20, în favoarea domnului Iurian Florin, în calitate de concesionar.  Urmare adoptării hotătârii, a fost încheiat Contractul de concesiune nr. 11449/106/2010 cu domnul Iurian Florin.  Prin adresa înregistrată la Consiliul Județean Cluj sub nr. 22176/27.05.2024, cei doi concesionari au solicitat a încetarea contractelor de concesiune încheiate cu Consiliul Județean Cluj.  Conform clauzelor contractuale prevăzute la pct. 8.1. litera h), contractul încetează în cazul în care titularul nu mai desfășoară activitate medicală.  Conform clauzelor contractuale prevăzute la pct. 8.1. litera g), concesionarul poate denunța unilateral contractul de concesiune pentru motive personale, notificând concedentul cu 60 de zile înainte de data denunțării.  Ținând cont de cele prezentate mai sus, considerăm necesară şi oportună inițierea Proiectului de hotărâre pentru constatarea încetării Contractului de concesiune nr. 11449/105/2010 și a Contractului de concesiune nr. 11449/106/2010. | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | |
| * ***Impactul financiar asupra bugetului judeţului pe termen scurt ( pe anul curent)/lung****:* Domnul Iurian Cozmin-Vasile rămâne în relație contractuală cu Consiliul Județean Cluj și va achita întreaga redevență aferentă spațiului în care funcționează laboratorul de tehnică dentară. * ***Impactul social:*** Din punct de vedere social, prin plecarea celor doi tehnicieni dentari, va fi afectată într-o oarecare măsură activitatea medicilor stomatologi din imobil, prin faptul că durata de execuție a lucrărilor dentare va fi mai mare. * ***Impactul asupra mediului:*** nu e cazul * ***Impactul asupra sarcinilor administrative****:* La data de 30.06.2024 se abrogă:   + Hotărârea Consiliului Județean Cluj nr. 186/2009 privind aprobarea concesionării, conform Hotărârii Guvernului nr. 884/2004 a spațiului cu destinația de laborator dentar, situat în Cluj-Napoca, str. Padin nr. 20, compus dintr-o încăpere în suprafață de 15,40 m.p. și spații comune în suprafață de 14,75 m.p.;   + art. 2 din Hotărârea Consiliului Județean Cluj nr. 245/2009 privind aprobarea concesionării, conform Hotarârii Guvernului nr. 884/2004, a spațiului cu destinația de laborator dentar, situat în Cluj-Napoca, str. Padin nr. 20, compus dintr-o încăpere în suprafață de 21,19 mp și spații comune în suprafață de 48,22 mp, domnului Iurian Cosmin-Vasile, precum și concesionarea aceluiași spațiu, în regim de tură-contratură, în favoarea domnului Iurian Florin. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Aprobat: director executiv | Ștefan Iliescu |  |  |
| Elaborat: consilier | Letiția Ștefan |  |  |

|  |  |  |  |
| --- | --- | --- | --- |
| ***CIRCUIT PROIECT DE HOTĂRÂRE*** | | | |
| ***1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate*** | | | |
| *Compartimentele de resort nominalizate*  *(Direcția/serviciul)* | *Datele de întocmire și depunere a rapoartelor de specialitate* | *Semnătura persoanelor competente pentru nominalizare/*  *stabilire date de întocmire* | *Raport întocmit/*  *Refuz întocmire raport/*  *semnătură* |
| Direcția Juridică -Compartimentul Managementul Unităților de Asistență Medicală | *13.06.2024* |  | *Raport întocmit* |
|  |  |  |  |
|  | | | |
| ***2. Transmitere proiect pentru acordarea avizului de legalitate de către consilierul juridic din cadrul Direcției Juridice*** | | | |
| *Numele și prenumele consilierului juridic* | *Semnătura persoanei competente pentru nominalizare* | | *Aviz acordat/*  *Refuz aviz/*  *semnătură* |
| *Cristina Ilinca* |  | | *avizat* |
|  | | | |
| ***3. Transmitere proiect în vederea avizării pentru legalitate de către secretarul general al judeţului*** | | | |
| *Numele și prenumele secretarului general al județului* | *Caracterul normativ sau individual al proiectului* | | *Avizul acordat/*  *Refuz aviz/*  *semnătură* |
| *Simona Gaci* | *individual* | | *avizat* |
|  | | | |
| ***4. Transmitere proiect pentru adoptarea avizului/avizelor comisiei/comisiilor de specialitate nominalizate*** | | | |
| *Comisia de specialitate nominalizată* | *Data de întocmire și depunere a avizului* | *Semnătura persoanelor competente pentru nominalizare/*  *stabilire date de întocmire* | *Avizul adoptat/*  *Aviz implicit favorabil* |
| *5* |  |  |  |